**Zmluva na dodanie tovaru**

(ďalej aj ako „zmluva“)

**Čl. 1**

**ZMLUVNÉ STRANY**

1. **Objednávateľ:**

Obchodné meno: Mesto Trnava

Sídlo: Hlavná 1, 91771 Trnava, Slovenská republika

IČO: 00313114

DIČ: 2021175728

bankové spojenie: VÚB Trnava

Číslo účtu: SK5902000000000026925212

zastúpený: JUDr. Peter Bročka, LL.M, primátor mesta

osoby oprávnenie na rokovanie

vo veciach Zmluvy: ........................

Telefón: ........................

Email: ........................

(ďalej len ako „Objednávateľ“)

1. **Dodávateľ:**

Obchodné meno: .........................

Sídlo: .........................

IČO: .........................

DIČ: .........................

IČ DPH: .........................

bankové spojenie: .........................

Číslo účtu: .........................

zastúpený: .........................

osoby oprávnenie na rokovanie

vo veciach Zmluvy: ........................

Telefón: ........................

Email: ........................

(ďalej len ako „Dodávateľ“)

(spolu Objednávateľ s Dodávateľom aj ako „zmluvné strany“)

**Čl. 2.**

**PREDMET ZMLUVY**

2.1 Názov zákazky: „**Nákup vzrastlých drevín na jesennú výsadbu 2022**“

2.2 Predmetom zmluvy je dodanie tovaru - dodanie drevín (ďalej aj ako „plnenie“ alebo „tovar“).

2.3 Rozsah predmetu zmluvy:

a) technická špecifikácia dodaného tovaru a opis plnenia tvorí Prílohu č. 1 zmluvy

2.4 Dodávateľ sa zaväzuje dodať a poskytnúť pre Objednávateľa plnenie podľa podmienok dohodnutých v tejto zmluve, riadne, včas a v súlade s požiadavkami Objednávateľa. Dodávateľ je pritom povinný dodať a poskytnúť plnenie v požadovanej kvalite, s odbornou starostlivosťou a postupom v súlade so špecifickými podmienkami ustanovenými všeobecne záväznými právnymi predpismi alebo inými všeobecne platnými normami vzťahujúcimi sa na plnenie tejto zmluvy.

2.5 Dodávateľ potvrdzuje, že sa v plnom rozsahu zoznámil s rozsahom a povahou plnenia, že sú mu známe technické a kvalitatívne podmienky k realizácii plnenia a osobitné požiadavky plnenia, a že disponuje takými kapacitami a odbornými znalosťami, ktoré sú k dodaniu kompletného plnenia potrebné.

2.6 Objednávateľ sa zaväzuje plnenie dodané od Dodávateľa v súlade s touto zmluvou prevziať a zaplatiť dohodnutú cenu podľa platobných podmienok dohodnutých v tejto zmluve.

**Čl. 3**

**MIESTO A ČAS PLNENIA**

3.1 Miesto plnenia bude určené po dohode zmluvných strán.

3.2 Čas plnenia: Dodávateľ sa zaväzuje dodať plnenie v rozsahu jeho špecifikácie podľa Prílohy č. 1 zmluvy najneskôr do **30.11.2022**. Dodanie predmetu plnenia na miesto plnenia je možné len v pracovných dňoch v čase od 7:00 do 14:00 hod., ak nie je zmluvnými stranami dohodnuté inak. Dodávateľ je povinný informovať Objednávateľa o dátume a čase dodania plnenia minimálne 3 pracovné dni vopred.

3.3 Dodržanie termínu plnenia podľa bodu 3.2 zmluvy je podmienené riadnym a včasným spolupôsobením Objednávateľa. V prípade, že z dôvodu neposkytnutia oprávneného spolupôsobenia Objednávateľa podľa predchádzajúcej vety došlo k prerušeniu vykonávania plnenia, lehota na dodanie plnenia sa predlžuje o dobu prerušenia vykonávania plnenia do poskytnutia oprávneného spolupôsobenia zo strany Objednávateľa.

3.4 V prípade, že Dodávateľ bude v omeškaní s plnením podľa bodu 3.2 zmluvy z dôvodov na jeho strane, považuje sa toto omeškanie Dodávateľa za podstatné porušenie tejto zmluvy. Objednávateľ je v takomto prípade oprávnený uplatniť si sankcie podľa tejto zmluvy a súčasne pristúpiť k odstúpeniu od zmluvy.

**Čl. 4**

**CENA PLNENIA**

4.1 Cena plnenia je výsledkom verejného obstarávania a je stanovená podľa zákona č. 18/1996 Z.z. o cenách v znení neskorších predpisov nasledovne:

|  |  |  |
| --- | --- | --- |
| Cena bez DPH |  | **€** |
| DPH |  | **€** |
| **Celková cena s DPH** |  | **€** |

4.2 Pre vylúčenie pochybností platí, že Dodávateľ je povinný zabezpečiť všetky tovary, služby a práce, ktoré sú nevyhnutné a potrebné k riadnemu plneniu tejto zmluvy, aj keď nie sú vyslovene uvedené v tejto zmluve, pričom náklady na tieto tovary, služby a práce sú zahrnuté do ceny plnenia podľa tejto zmluvy.

4.3 Dodávateľ sa nemôže dovolávať a uplatňovať nároky na zvýšenie ceny plnenia v prípade vlastných chýb alebo nedostatkov riadenia a koordinácie činností pri príprave a realizácii plnenia.

4.4 Plnenie, ktoré Dodávateľ vykonal bez zadania, ktoré je písomne potvrdené Objednávateľom, alebo v dôsledku svojvoľného odchýlenia od zmluvy, nie je povinný Objednávateľ zaplatiť.

**Čl. 5**

**PLATOBNÉ PODMIENKY**

* 1. Dodávateľ je oprávnený vystaviť Objednávateľovi faktúru za plnenie po protokolárnom odovzdaní a prevzatí plnenia bez vád a nedorobkov v celom rozsahu.
	2. Faktúra musí obsahovať informácie podľa § 3a ods. 1 zákona č. 513/1991 Zb. Obchodný zákonník v znení neskorších predpisov a náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov. Povinnou súčasťou faktúry je protokol o odovzdaní a prevzatí plnenia podpísaný oboma zmluvným stranami (Dodací list).
	3. Zmluvné strany sa dohodli, že Dodávateľ nevystavuje preddavkové zálohové faktúry.
	4. Písomná faktúra sa doručuje v dvoch vyhotoveniach na adresu Objednávateľa uvedenú v záhlaví tejto zmluvy.
	5. Lehota splatnosti faktúry je 30 dní od jej doručenia Objednávateľovi.

**Čl. 6**

**PODMIENKY PLNENIA**

6.1. Plnenie musí byť dodané v zmysle podmienok dohodnutých v tejto zmluve, nesmie mať žiadne vady a nedostatky brániace jeho prebratiu alebo užívaniu.

6.2. Dodávateľ sa zaväzuje odovzdať plnenie podľa čl. 2 tejto zmluvy naraz v celom rozsahu.

6.3 Dodávateľ sa zaväzuje uskutočniť plnenie v termínoch zodpovedajúcich agrotechnickým termínom a podľa aktuálnych klimatických podmienok tak, aby boli zabezpečené všetky podmienky odborného plnenia predmetu zmluvy.

6.4 Dodávateľ sa zaväzuje, že pri plnení zmluvy nepoužije žiadny materiál/tovar/prípravok, o ktorom je v dobe jeho použitia známe, že je škodlivý, je po záručnej dobe alebo je nevhodný na použitie. Pokiaľ Dodávateľ túto povinnosť poruší, preberá na seba všetku zodpovednosť za škody a dôsledky s tým spojené alebo vyvolané.

6.5 Dodávateľ v plnom rozsahu zodpovedá za bezpečnosť a ochranu zdravia všetkých osôb vo vzťahu k Dodávateľovi pri plnení tejto zmluvy a pri dodaní plnenia vo verejnom priestranstve vykoná také bezpečnostné opatrenia, aby nedošlo k ohrozeniu osôb v bezprostrednom okolí plnenia. Dodávateľ je povinný zabezpečiť si na vlastné náklady osobné ochranné pomôcky na ochranu zdravia pracovníkov Dodávateľa alebo osôb vo vzťahu k Dodávateľovi.

6.6 Dodávateľ zabezpečí sám a na vlastné náklady zneškodňovanie odpadov, ktoré sú výsledkom jeho činnosti pri plnení tejto zmluvy.

6.7 Služby a práce spojené s plnením zmluvy bude Dodávateľ zabezpečovať vlastnými odbornými a technickými prostriedkami s tým, že k riadnemu a včasnému splneniu zadania zabezpečí potrebné množstvo kvalifikovaných a technicky spôsobilých pracovníkov. Pri vykonaní služby bude Dodávateľ postupovať samostatne, prípadne s prihliadnutím na odborné pokyny a inštrukcie zo strany Objednávateľa.

6.9 Objednávateľ si vyhradzuje právo prehliadky a rezervácie ponúkaných stromov u Dodávateľa pred realizáciou dodávky, vyžiadanie si aktuálnych konkrétnych drevín fotografií od subdodávateľa. Fotky musia byť odfotené s meracou tyčou, aby bola preukázateľná veľkosť kmeňa. Od podpísania zmluvy si Objednávateľ vyhradzuje právo na dožiadanie si fotiek do 3 dní od podpísania zmluvy.

6.10 Objednávateľ si vyhradzuje právo pri preberaní dodávky náhodným výberom podrobiť 1% plnenia (najmenej jeden kus dreviny) kontrole kvality koreňového systému, a to aj v prípade, že to spôsobí ďalšiu nepoužiteľnosť (zničenie) dreviny. Objednávateľ nie je povinný takúto drevinu zaplatiť.

6.11 Objednávateľ si vyhradzuje právo neprevziať plnenie, ktoré vykazuje vady alebo ktoré nebude v požadovanej kvalite podľa technickej špecifikácie predmetu zákazky, resp. ktoré nebude posúdená a vyhodnotená zástupcom Objednávateľa ako ekvivalentná. Objednávateľ si vyhradzuje právo tovar, resp. jeho dotknutú časť vrátiť v prípade dodania poškodeného tovaru. Uvedené Objednávateľ uvedie zápisom v preberacom protokole.

* 1. Dodávateľ sa zaväzuje poskytnúť objednávateľovi záruku v dĺžke 1 mesiaca od dodania tovaru. Ak sa v priebehu tohto obdobia preukáže, že tovar nebol dodaný v požadovanej kvalite, dodávateľ sa zaväzuje dodať nový tovar rovnakého druhu, v pôvodne požadovanej kvalite, a to najneskôr do 5 pracovných dní od oznámenia takej vady zo strany Objednávateľa, ak sa zmluvné strany nedohodnú inak. Ak termín dodania nového tovaru nezodpovedá požiadavkám Objednávateľa, Objednávateľ má právo požadovať od Dodávateľa vrátenie časti ceny plnenia zodpovedajúcemu rozsahu vráteného tovaru.
	2. Dodávateľ sa zaväzuje predložiť Objednávateľovi na vyžiadanie podrobný rozpis jednotkových cien jednotlivých položiek podľa technickej špecifikácie predmetu zákazky s uvedením cien bez DPH, ako aj cien vrátane DPH.
	3. Dodávateľ bezodkladne po nadobudnutí účinnosti zmluvy predloží Objednávateľovi kontaktné údaje osoby, ktorá je za Dodávateľa oprávnená konať vo veciach plnenia predmetu zmluvy v rozsahu: meno a priezvisko osoby , e-mailová adresa, telefónne číslo.

**Čl. 7**

**ODOVZDANIE A PREVZATIE PLNENIA**

7.1 Povinnosť dodať plnenie podľa čl. 2 tejto zmluvy riadne a včas splní Dodávateľ odovzdaním plnenia Objednávateľovi na základe protokolu o odovzdaní a prevzatí. Ak pri preberaní plnenia Objednávateľ zistí, že plnenie má vady a plnenie neprevezme, zapíše Objednávateľ v preberacom protokole zápis o zistených vadách, prípadne aj spôsobe a termíne ich odstránenia.

7.2 Dodávateľ má povinnosť odovzdať plnenie riadne a včas a Objednávateľ má povinnosť plnenie bez vád prevziať a uhradiť dohodnutú cenu za plnenie.

7.3 Dokladom o splnení a dodaní plnenia Dodávateľom podľa tejto zmluvy je protokol o odovzdaní a prevzatí, ktorého návrh pripraví Dodávateľ a ktorým Objednávateľ potvrdí prevzatie plnenia. Protokol o odovzdaní a prevzatí je podkladom pre oprávnenosť fakturácie plnenia podľa tejto zmluvy.

**Čl. 8**

**SANKCIE**

8.1 Dodávateľ je povinný zaplatiť Objednávateľovi zmluvnú pokutu vo výške 5.000 EUR, a to do 3 pracovných dní od doručenia výzvy Objednávateľa na jej zaplatenie na adresu sídla Dodávateľa v prípade meškania s plnením svojej povinnosti dodať plnenie riadne a včas podľa tejto zmluvy. Za meškania s plnením svojej povinnosti dodať plnenie riadne sa rozumie nedodanie plnenia v kvalite a rozsahu dohodnutom podľa technickej špecifikácii plnenia a nedodanie plnenia včas, jeho nedodanie v čase určenom podľa bodu 3.2tejto zmluvy.

8.2 Ak je Objednávateľ v omeškaní s úhradou faktúry vystavenej Dodávateľom, má Dodávateľ právo uplatniť si úrok z omeškania vo výške 0,05 % z celkovej ceny plnenia podľa bodu 4.1. zmluvy za každý deň omeškania. Úrok z omeškania bude uhradený na základe vystavenej faktúry Dodávateľa so splatnosťou 30 dní od jej doručenia Objednávateľovi.

**Čl. 9**

**ZODPOVEDNOSŤ ZA ŠKODU**

9.1 Dodávateľ zodpovedá za všetky škody, ktoré vzniknú Objednávateľovi, alebo tretej osobe v dôsledku porušenia jeho povinností, vyplývajúcich z tejto zmluvy.

9.2 V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody.

**Čl. 10**

**ODSTÚPENIE OD ZMLUVY**

10.1 Ak sa porušenie zmluvnej povinnosti zmluvnou stranou považuje v zmysle tejto zmluvy za podstatné porušenie zmluvy, môže oprávnená strana od zmluvy odstúpiť, pokiaľ to oznámi druhej zmluvnej strane písomne doporučeným listom alebo elektronicky so zaručeným podpisom do elektronickej schránky druhej zmluvnej strany. Odstúpenie od zmluvy je účinné dňom doručenia oznámenia o odstúpení od zmluvy druhej zmluvnej strane.

10.2 V prípade, že ide o nepodstatné porušenie zmluvy môže druhá zmluvná strana podľa § 346 zákona č. 513/1991 Zb. Obchodného zákonníka v znení neskorších predpisov odstúpiť od zmluvy v prípade, že strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Ak však strana, ktorá je v omeškaní, vyhlási, že svoj záväzok nesplní, môže druhá strana od zmluvy odstúpiť bez poskytnutia dodatočnej primeranej lehoty na plnenie alebo pred jej uplynutím.

10.3 Ak oprávnená strana v lehote na odstúpenie od zmluvy podľa tejto zmluvy stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty.

10.4 Objednávateľ môže odstúpiť od zmluvy uzavretej s Dodávateľom, ktorý bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.

10.5 Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto zmluvy o zodpovednosti za vady za časť plnenia, ktorá bola zrealizovaná do času odstúpenia od zmluvy.

10.6 Zmluvné strany si vysporiadajú všetky svoje vzájomné záväzky v zmysle tejto zmluvy k účinkom ukončenia zmluvy z dôvodu odstúpenia od zmluvy.

**Čl. 11**

**ZÁVEREČNÉ USTANOVENIA**

11.1 Práva a povinnosti Zmluvných strán podľa tejto Zmluvy sa spravujú Všeobecnými zmluvnými podmienkami mesta Trnava, ktoré sú zverejnené na [**https://www.trnava.sk/sk/clanok/zmluvy-faktury-objednavky**](https://www.trnava.sk/sk/clanok/zmluvy-faktury-objednavky) a tvoria oddeliteľnú prílohu tejto Zmluvy.

11.2 Na vzťahy medzi zmluvnými stranami, vyplývajúce z tejto zmluvy, ale ňou výslovne neupravené, sa vzťahujú príslušné ustanovenia Obchodného zákonníka.

11.3 Zmeny zmluvy možno uskutočniť len písomne po predchádzajúcej dohode obidvoch zmluvných strán formou písomného dodatku k tejto zmluve, inak je zmena či doplnenie neplatné.

11.4 Zmluvné strany výslovne prehlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

11.5 Zmluva je vyhotovená v štyroch rovnopisoch, z toho 3 vyhotovenia dostane Objednávateľ a 1 vyhotovenie dostane Dodávateľ.

* 1. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení na webovom sídle Objednávateľa, ktorým je internetová stránka Mesta Trnava.
	2. Neoddeliteľnou súčasťou tejto Zmluvy sú:

Príloha č. 1 – Technická špecifikácia tovaru

Príloha č. 2 – Ponuka Dodávateľa

* 1. Zmluva bola zverejnená dňa .....................

 V Trnave, dňa ........................ V ...................., dňa...................

 ........................................................ ........................................................

Objednávateľ Dodávateľ

JUDr. Peter Bročka, LL.M

primátor mesta